stanford-oval/wikipedia huggingface dataset:
קנקון
אקלים

בעיר קנקון אקלים טרופי. הטמפרטורה השנתית הממוצעת היא 27.1 מעלות צלזיוס. כמות המשקעים השנתית היא 1,340 מ"מ גשם, ומספר ימי הגשם הממוצע - 115.
| אקלים בקנקון> חודש.טמפרטורה יומית מרבית ממוצעת (C°).טמפרטורה יומית מזערית ממוצעת (C°).משקעים ממוצעים (מ"מ) | אקלים בקנקון> ינואר.27.9.20.6.136.4 | אקלים בקנקון> פברואר.28.7.20.7.45.7 | אקלים בקנקון> מרץ.29.9.21.5.52.7 | אקלים בקנקון> אפריל.31.5.23.4.37.9 | אקלים בקנקון> מאי.32.7.24.4.88.0 | אקלים בקנקון> יוני.33.0.25.2.137.5 | אקלים בקנקון> יולי.33.4.25.2.57.0 | אקלים בקנקון> אוגוסט.33.6.24.8.109.5 | אקלים בקנקון> ספטמבר.32.7.24.7.224.6 | אקלים בקנקון> אוקטובר.31.0.23.8.221.1 | אקלים בקנקון> נובמבר.29.6.22.7.131.6 | אקלים בקנקון> דצמבר.28.2.21.2.95.7 | אקלים בקנקון> שנה.31.0.23.2.1,337.7 |
| --- | --- | --- | --- | --- | --- | --- | --- | --- | --- | --- | --- | --- | --- |
מקור: אתר השירות המטאורולוגי של מקסיקו
עונת הגשמים מתרחשת בין מאי לדצמבר, כאשר העונה היבשה מתרחשת בין ינואר למאי. שיאם של הגשמים יורד בחודש ספטמבר. לעיתים פוגעות סופות הוריקן באזור קנקון כדוגמת הוריקן וילמה בשנת 2005 והוריקן גילברט בשנת 1988 אשר זרעו בעיר הרס רב.
ערים תאומות

רומניה טימישוארה, רומניה
ארצות הברית ויצ'יטה, קנזס, ארצות הברית
הערות שוליים

↑  Baja por primera vez en 7 años llegada de turistas internacionales a Cancún, El Universal, ‏2019-02-23 (בספרדית)
↑  קונסוליות ארצות הברית במקסיקו Locations". U.S. Department of State, United States Diplomatic Mission to Italy. Archived from the original on 18 June 2015. Retrieved 20 June 2015.
| --- | --- |
בקרת זהויות :  NLI: 987007545647205171  BnF: cb146325843 (data)  GND: 4009396-7  LCCN: n78039422  MusicBrainz: e4d37bbb-8b4e-4487-b3d3-79f26070e57c  NKC: ge272704  VIAF: 151249284   WorldCat (עם VIAF): 151249284 
הריסות "אל ריי", מתקופת המאיה
קופס הארבור

| --- | --- |

 מדינה:  אוסטרליה אוסטרליה
 מדינה:  ניו סאות' ויילס ניו סאות' ויילס
 שפה רשמית:  אנגלית
 תאריך ייסוד:  שנות השבעים של המאה ה-19
 גובה:  21 מטרים
 אוכלוסייה:  ‏
  ‑ בעיר:  74,195 (10 באוגוסט 2021)
 קואורדינטות:  30°18′08″S 153°07′08″E﻿ / ﻿30.30228°S 153.118896°E﻿ / -30.30228; 153.118896 
 אזור זמן:  UTC +10
 http://www.coffsharbour.nsw.gov.au
  מפת מיקום  מפה מפורטת   (למפת אוסטרליה מוגדלת) בריזבן סידני קנברה מלבורן הובארט אדלייד פרת' דרוויןקופס הארבור(למפת אוסטרליה רגילה) בריזבן סידני קנברה מלבורן הובארט אדלייד פרת' דרוויןקופס הארבור(למפת ניו סאות' ויילס רגילה) סידני ניוקאסל וולונגונג וואגה וואגה טוויד הידס טאמוורת' אולבורי אורנג' דובו וילנדרה הבירה קווינסלנד א ו ה ד ר ו מ י ת  ויקטוריה ים טסמן קופס הארבור(למפת ניו סאות' ויילס מוגדלת) סידני ניוקאסל וולונגונג וואגה וואגה טוויד הידס טאמוורת' אולבורי אורנג' דובו וילנדרה הבירה קווינסלנד א ו ה ד ר ו מ י ת  ויקטוריה ים טסמן קופס הארבור  he tabBackground:;tabBorder:#aaa;defaultTab:0;
קופס הארבור (באנגלית: Coffs Harbour) היא עיר חוף במדינת ניו סאות' ויילס שבאוסטרליה. העיר שוכנת במרחק של 540 ק"מ מצפון לבירת המדינה סידני ו-390 ק"מ מדרום לבריזביין. אוכלוסייתה מנתה 45,580 תושבים במפקד 2011.
העיר שוכנת בין הרים גבוהים לבין חופי הים והאקלים בה נחשב לנוח. בעבר כלכלתה התבססה על מטעי בננות וכיום ענף הגידול העיקרי בה הוא אוכמניות, לצד התיירות והדיג. העיר היא משכנם של קמפוס אוניברסיטת הצלב הדרומי (Southern Cross University), שני בתי חולים, מספר תחנות רדיו ושלושה מרכזי קניות גדולים. בסמוך לעיר שוכנים פארקים לאומיים רבים כולל פארק ימי אחד. מבחינה תחבורתית משרת את העיר שדה תעופה והיא מקושרת לרשת הכבישים, הרכבות והאוטובוסים.
שם העיר ניתן לה על ידי ג'ון קורף (John Korff) שנאלץ לתפוס מחסה בסערה באזור ב-1847. עקב טעות כתיב שעשה המודד שסימן את קרקעות העיר ב-1861 הפך שמה לקופס הארבור.
בראשית המאה ה-20 הפכה קופס הארבור למרכז חשוב לתעשיית העץ. לפני שנסלל קו מסילת הברזל הייתה הדרך היחידה להעביר בולי עץ דרך הים. משמעות הדבר שחוטבי העצים היו תלויים במזחים שנבנו על נהרות או על חוף הים כדי לייצא את בולי העץ.
הערות שוליים

↑  קופס הארבור במפקד 2011
| --- | --- |
בקרת זהויות :  NLI: 987007557987705171  GND: 4718303-2  LCCN: n87152231  MusicBrainz: a552751a-ce6e-46d0-9b07-141c92d12813  VIAF: 154119669   WorldCat (עם VIAF): 154119669
קדימות אופרטורים

כללי קדימות אופרטורים המוכרים גם כסדר פעולות חשבון הם הכללים הקובעים באיזה סדר יש לבצע את הפעולות בביטוי שבו מופיעים אופרטורים (פעולות) מסוגים אחדים. כדי שיהיה שימושי, סימון מתמטי חייב להיות חד משמעי ולכן יש צורך בדרך כתיבה או במערכת כללים שתאפשר פירוש חד משמעי לביטוי חוקי נתון. כללי הקדימות הם הדרך שהפכה לרווחת ומקובלת כיום בשל הנוחות היחסית בכתיבתה וקריאתה.
כל אחת מארבע פעולות החשבון, למשל, פועלת על שני מספרים, אך ניתן לכתוב ביטויים הכוללים מספרים רבים ופעולות רבות, ובמקרה זה נחוצים כללים לקביעת סדר ביצוע הפעולות. דוגמה: האם בביטוי  3+4\times 5 יש לבצע תחילה את פעולת החיבור או את פעולת הכפל? הכלל הפשוט ביותר לניסוח הוא ביצוע הפעולות לפי סדר הופעתן (בדוגמה שלפנינו: תחילה יבוצע החיבור, ותוצאתו תוכפל ב-5). כלל זה אכן מופעל במחשבונים פשוטים. בסימון מתמטי נקבעו כללים מורכבים יותר, של קדימות אופרטורים.
ארבע פעולות החשבון

עוד מראשית ימיו של הסימון המתמטי, נקבע הכלל שפעולות כפל וחילוק קודמות לפעולות חיבור וחיסור[דרוש מקור]. כדי לבצע את הפעולות בסדר שונה מהאמור בכלל זה יש להשתמש בסוגריים. לאחר הפעלת שני כללים אלה, הפעולות מתבצעות משמאל לימין.
דוגמאות:
את הביטוי   3+4\times 5 יש לחשב: תחילה   4\times 5=20 ולתוצאה להוסיף 3, כך שערכו של הביטוי הוא 23.
את הביטוי   (3+4)\times 5 יש לחשב: תחילה  \ 3+4=7 ואת התוצאה יש להכפיל ב-5, כך שערכו של הביטוי הוא 35.
בביטוי  8:2\times 3=[8:2]\times 3=[4\times 3]=12\, יש חשיבות רבה לסדר הפעולות (משמאל לימין), משום שביצוע פעולת הכפל לפני פעולת החילוק ייתן תוצאה שונה.
בצורת הכתיב המקובלת נכתבת הפעולה, ומשני צדיה המספרים שעליהם היא פועלת. כתיב שאינו מקובל בחיי היומיום הוא הכתיב הפולני, שבו נכתבת הפעולה ואחריה שני המספרים שעליהם היא פועלת. יתרונו של הכתיב הפולני הוא בכך שהוא מייתר את הצורך בכללי קדימות אופרטורים, ואין צורך בסוגריים.
חזקה ושורש

כאשר בביטוי מופיעות גם פעולות של העלאה בחזקה והוצאת שורש, פעולות אלה קודמות לארבע פעולות החשבון, אך כאשר ישנו ביטוי כלשהו מתחת לסימן השורש, יש לחשב תחילה ביטוי זה, ומהתוצאה להוציא שורש. כך גם ביחס לביטוי המופיע כחלק מהחזקה (כלומר באותיות עיליות) - תחילה יש לחשב את ערכו של הביטוי, והתוצאה היא החזקה.
דוגמה:
דוגמה משולבת:
בביטוי:
יש לחשב תחילה את הביטוי שבסוגריים הפנימיים  (7+1)\, ולקבל:
לאחר מכן לחשב את הביטוי שבסוגריים החיצוניים   (5-8)\, ולקבל:
לחשב את החזקה  (-3)^{2}\, ולקבל:
לחשב את המכפלה  9\times (-5)\, ולקבל:
לחשב את ההפרש  3-(-45)\, ולקבל:
לחשב את הסכום  48+3\, ולקבל:
מחשבונים

מחשבונים פשוטים פועלים ללא קדימות אופרטורים, כלומר הם מבצעים את הפעולות לפי סדר הקלדתן למחשבון. התוצאה של הקלדת  3+4\times 5 תהיה 35. במחשבונים מדעיים נשמרים כללי קדימות אופרטורים, והתוצאה של הקלדת  3+4\times 5 תהיה 23. למחשבון במערכת ההפעלה "חלונות" יש שני מצבי הפעלה - "רגיל" ו"מדעי", המחקים את שני סוגי המחשבונים הפיזיים.
קיימת מחלוקת לגבי ההתייחסות לכפל שהושמט לפני סוגריים, כאשר מחשבונים מודרניים מבצעים חישוב בצורה בה כפל שהושמט אינו מקבל קדימות על כפל וחילוק ומחושב לפי סדר הפעולות משמאל לימין. לעומת זאת, חלק מהמחשבונים הישנים מבצעים חישוב בצורה בה כפל שהושמט מקבל קדימות ומחושב כחלק מהסוגריים לפי סדר הפעולות.
לדוגמה הנוסחא  9/3(1+2). מצורפת תמונה  בה ניתן לראות את ההבדל בין שני מחשבוני Casio המחשבים באופן שונה את אותה הנוסחה ולכן מתקבלת תוצאה שונה.
במחשבון של Google , ניתן לראות כי כפל שהושמט אינו מקבל עדיפות.
שפות תכנות

ביטויים הנכתבים בשפות תכנות מחושבים במרבית השפות לפי הכללים המקובלים לקדימות אופרטורים, ויש בהן כללי קדימות גם לאופרטורים נוספים, כגון "וגם".
ראו גם

כתיב פולני
קרוטן

הקָרוֹטֵנִים הם קרוטנואידים שאינם כוללים חמצן. הקרוטנים כוללים, בין השאר את אלפא-קרוטן, בטא-קרוטן, גאמא-קרוטן, דלתא-קרוטן וליקופן.
השם קרוטן בא מהשם הלטיני של הגזר קרוטה carota.
הקרוטנים משמשים גם כצבע מאכל בעל מספר E‏ E160a, ונהוג להוסיף אותו כתוסף מזון למוצרי מזון תעשייתיים.
מבנה

הקרוטנים הם פחמימנים בלתי רוויים הכוללים 40 אטומי פחמן, ומספרים שונים של מימן המחוברים אליהם במערכת מצומדת, ואין בהם אטומים אחרים (נוסחתם: C40Hx). לחלקם יש טבעות פחמימנים באחד או שני קצותיהם. לקרוטנים מבנה של טטרהטרפנים.
תכונות

הקרוטנים נותנים לצמחים צבע אדום, כתום ולעיתים צהוב והם מצויים בפירות ובירקות שונים כמו גזר, עגבנייה, תפוז, מנגו ושסק.
בגוף האדם, קרוטנים נספגים בתריסריון בלבד.
קופנהגן בולקלוב

קופנהגן בולקלוב (בדנית: Kjøbenhavns Boldklub פירושו: מועדון הכדורגל קופנהגן) הוא מועדון ספורט דני וקבוצת כדורגל שבסיסה בעיר קופנהגן. הקבוצה הייתה ועודנה הקבוצה המעוטרת ביותר בליגת העל הדנית כאשר זכתה ב-15 תוארי אליפות הליגה הדנית (בהם זכתה משנת 1913 ועד 1980), עד למיזוגה עם קבוצת כדורגל אחרת בליגה, בולקלובן 1903 בשנת 1991, והפיכתם לפ.צ. קופנהגן, שהפכה לקבוצה העיקרית של העיר קופנהגן כיום. מועדון הספורט על אותו השם מחזיק במחלקות לענפים: טניס, בדמינטון, שחייה, פטאנק וקריקט.
היסטוריה

המועדון נוסד בשנת 1876, אולם מחלקת הכדורגל של המועדון קופנהגן בולקלוב נוסדה בשנת 1878, מה שהפך את הקבוצה למועדון הכדורגל העתיק ביותר בעולם מחוץ לממלכה המאוחדת. המשחקים הרשמיים הראשונים של המועדון תועדו במסגרת משחקי אימון לצבא, והתקיימו בסמוך לארמון רוזנבורג, בינואר 1879. המשחק הרשמי הראשון לעיני קהל התרחש ב-7 בספטמבר 1879, מה שהפך את קופנהגן בולקלוב למועדון הכדורגל העתיק ביותר ביבשת אירופה מחוץ לאי הבריטי. הקבוצה זכתה ב-4 אליפויות בין השנים 1912 ועד 1918, לאחר מכן עוד 2 אליפויות בשנות ה-20, ו-2 אליפויות בשנות ה-30. בשנות ה-40 ובתחילת שנות ה-50 הקבוצה השלימה כבר 12 אליפויות באמתחתה, בשנות ה-60 וה-70 זכתה באליפות אחת לכל עשור, ובשנת 1980 זכתה באליפות ה-15 והאחרונה שלה עד להתפרקותה בשנת 1991 ומיזוג משאביה עם מועדון הכדורגל בולקלובן 1903, ליצירת מועדון הכדורגל פ.צ. קופנהגן שמאז שהוקם שולט באופן יחסי בכדורגל הדני.
מועדון הכדורגל קיים כיום באופן חובבני, בליגות האזוריות הנמוכות של קופנהגן, שמהווה את הליגה החמישית בכדורגל הדני.
תארים

ליגת העל הדנית: 15 אליפויות (שיא מדינה)
סגנית האלופה (13 פעמים): 1915/1916, 1928/1929, 1930/1931, 1938/1939, 1942/1943, 1945/1946, 1946/1947, 1953/1954, 1959, 1960, 1961, 1969, 1979
הגביע הדני (זכייה אחת): 1968/1969
סגנית מחזיקת הגביע (5 פעמים): 1957/1958, 1960/1961, 1964/1965, 1965/1966, 1983/1984
קרויזטוצרוס

| קרויזטוצרוס |
| --- | --- |
 מאובני קרניים של קרויזטוצרוס
תקופה
פליוקן- פליסטוקן 5.5–1.5 מיליון שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: מכפילי פרסה
משפחה:: אייליים
סוג:: קרויזטוצרוס
מינים
 Croizetoceros proramosus  Croizetoceros ramosus
שם מדעי
 Croizetoceros

קרויזטוצרוס (שם מדעי: Croizetoceros) הוא סוג נכחד של אייל שחי באירופה במשך תקופת הפליוקן עד הפליסטוקן המוקדם שלפני 5.5 עד 1.5 מיליון שנה מזמננו. המאובנים שלו התגלו לראשונה במאה ה-17 בצרפת משרידי קרניים ולסתות גדולות. מרבית המאובנים התגלו ברחבי צרפת וספרד של סוף הפליוקן והפליסטוקן המוקדם ובאוקראינה, פולין ומולדבה מהפליוקן.
מאפיינים

אייל זה היה בינוני בגודלו והוא הגיע לגובה של מעט פחות ממטר בכתפיים, לאורך 1.5 מטר ולמשקל של 60 קילוגרם בקירוב. קרני האייל דמו לקרני אייל אדום עם 4–5 ענפים שהסתעפו מהמבנה המרכזי ופנו מעלה, דומים בצורתם לקרני האאוקלדוצרוס שחי באותו אזור וזמן. השיניים שלו היו נמוכות יחסית ובחלק מהממצאים הכילו סימני שחיקה מלעיסת עשבים.
סוג זה היה קרוב לסוג אייל, ובעבר השתייך אליו כתת-סוג. במשך הזמן הועבר לכמה סוגים שונים Cataglochis,‏ Anoglochis ו-Polycladus עד שהוגדר בשנת 1970 בידי החוקר הנורוגי היינץ שהעביר אותו על סמך הבדלים מולקולריים לשאר הסוגים. הוא השתייך לשבט איילים (Cervini) שבקבוצת איילי העולם הישן, לצד הסוג אייל.
מינים

Croizetoceros proramosus
Croizetoceros ramosus
קדימה (אוניית מעפילים)

| --- | --- |

אונית המעפילים "קדימה"
 שם צופן:  מיכאל
 ארגון:  המוסד לעלייה ב'
 קורות ההפלגה
 מספר מעפילים:  794
 מפקד האונייה:  זאב רותם
 גדעוני:  מקס כהן
 נתוני האונייה
 תאריך רכישה:  (נחכרה)
 תפוסה:  200 טון
 אורך:  43 מטר
 שוקע:  3.5 מטר
 מהירות:  6.5 קשר
מסלול ההפלגה של "קדימה"
קדימה הייתה אוניית מעפילים שארגן המוסד לעלייה ב' של "ההגנה".
בתקופת ההכנות להפלגתה, נערכה החקירה של ועדת אונסקו"פ. העיתוי להפלגתה היה מתוכנן להיות מתואם עם אירועי החקירה, אולם ארגון הספינה להעפלה לא עמד בלוח הזמנים וההפלגה איחרה את המועד המתוכנן; והיא יצאה לדרכה רק כחודשיים לאחר עזיבת חברי הוועדה את ארץ ישראל.
תולדותיה

נבנתה ב-1921. הייתה ספינת מפרש בעלת שני תרנים, בנויה עץ. וכן הותקן בה מנוע דיזל מתוצרת Deutsce Motoren Werke, אשר יוצר בגרמניה בשנת 1940. בעלת 240 כוח סוס. שמה הקודם היה Rafael Luccia, שם נוסף: אליה.
תולדותיה > רכישה, הכנה ופיקוד

לאחר שנרכשה על ידי המוסד לעלייה ב', החלו ההכנות להפלגת ההעפלה. נבנתה בה קונסטרוקציה של צינורות מתכת שכללה מיטות בשש קומות בתוך מחסן הספינה. כן נבנו מטבח, מבני שירותים ומרפאה. הובאו 26 טון מים; מזון ל-14 יום; ו-16 טון דלק.
מפקד האונייה היה זאב פז איש הפלי"ם ולצדו חיים וינקלר איש הפלי"ם, האחות נירה הררי, זאב רותם, וגדעוני: מקס כהן. מכשירי הקשר שעמדו לרשותם היו שני מקלטים מטיפוס B.C. ושני משדרים שיוצרו במעבדת "ההגנה", בעלי אנטנה באורך 12 מטר.
תולדותיה > המעפילים

רובם ככולם של 794 המעפילים היו ניצולי השואה, חברי תנועות נוחם, גורדוניה, השומר הצעיר והנוער הדתי מרומניה, וכן באו חלק מהם מפולין ויוון. נכללו בהם 437 גברים, 252 נשים, 103 פעוטות והשאר צעירים. הם נאספו במחנה המעפילים – "נקודת עלייה א'" ליד מילאנו. שם שהו כמה חודשים ועברו הדרכה. לקראת הפלגת ההעפלה הם הוסעו במשאיות אל אתר עגינת האונייה.
האונייה עגנה בתעלת המקשרת בין ונציה לקיוג'יה (Chioggia), במרחק 20 מטר מהחוף. ארבע סירות דיג (במשקל של 100 טון) כל אחת העבירו את המעפילים, כ-200 בני אדם בכל הפלגה, מרחק ארבעה מיל, מקיוג'יה אל האונייה "קדימה". העלייה לסיפון הייתה באמצעות סולמות, ותוך שעתיים הסתיימה ההעמסה. 
לאחר עלייתם אל הסיפון, המעפילים חולקו ל-20 קבוצות על פי המחנות שמהם באו. 18 בני אדם, שהיו במחנה "נקודת עלייה א'" שימשו כאחראים על הקבוצות.
תולדותיה > ההפלגה

"קדימה" הפליגה מהאי פלסטרינה (Pellestrina) ליד ונציה באיטליה, ב-5 בנובמבר 1947.
נתיב השיט של האונייה היה מוונציה, לאורך הים האדריאטי, אוטרנטו, קורפו, כף מטפן, צפונה לכרתים, דרומית לרודוס, כף אנמור (החוף הדרומי של טורקיה), כף אנדריאס (הקצה הצפון-מזרחי של קפריסין) ודרומה, במקביל לחוף הסורי והלבנוני.
על פי התכנון המקורי הייתה צריכה להתקיים פגישה בלב ים עם אוניית המעפילים "עליה", שהפליגה במקביל, אולם הדבר לא יצא לפועל, מפני שהקשר ב"עליה" לא פעל. ב-14 בנובמבר הגיעה הוראה ממפקדת "ההגנה" בארץ ישראל, להפליג ישירות לארץ ישראל, ולא להעביר מעפילים ל"עליה". ב-16 בנובמבר התקלקל מקלט הרדיו.
תולדותיה > עימות עם הבריטים

האונייה התגלתה לראשונה על ידי שני מטוסים בריטים ב-15 בנובמבר, בשעה 11:30, בהיותה במרחק 70 מיל מערבית לביירות. בשעה 14:00 הופיעו שוב מטוסים. 
ב-15:30 הופיעה משחתת בריטית 50 R.
המעפילים קבלו הוראה להתנגד באורח סביל בלבד, בין השאר מחשש פן יתהפכו אם יהיה מאבק, שכן האוניה הייתה רעועה. וכן, כי יש להסתיר את מכשירי הקשר במחבוא ("סליק"), ועל המלווים להסתתר בו. כמו כן, נקבע כי אחד מהם יתלווה למעפילים אם יועברו למחנות המעצר בקפריסין.
כאשר הופיעה המשחתת הבריטית, עלו המעפילים לסיפון. 
ב-16 בנובמבר עלו הבריטים על האונייה ללא התנגדות. לא הייתה תקשורת במהלך העימות. האונייה אולצה להגיע לנמל חיפה בליווי המשחתות הבריטיות. המעפילים גורשו למחנות המעצר בקפריסין.
מחבוא המלווים היה בין הסיפון לבין תקרת הארון של רב המלחים. הסתתרו בו המלווים: זאב רותם, זאב פז ומקס כהן. בנמל חיפה, לאחר שהאונייה עגנה, פועלי ניקיון נשלחו לחלץ אותם. חיים וינקלר, והאחות נירה הררי נשלחו עם המעפילים לקפריסין.
הערות שוליים

↑  חברי ועדת אונסקו"פ הגישו את מסקנותיהם ב-31 באוגוסט 1947 ומיד אחר כך חזרו לארצותיהם
ראדו גבראה

| --- | --- |

 לידה:  20 ביוני 1937 בוקרשט, ממלכת רומניה 
 פטירה:  9 בפברואר 2017 (בגיל 79) 
 מדינה:  רומניה, גרמניה 
 מקום לימודים:  האוניברסיטה הלאומית לתיאטרון ולקולנוע "יון לוקה קאראג'אלה" (1968)  האוניברסיטה הטכנית של הנדסה אזרחית בבוקרשט 
 פרסים והוקרה:  העיטור הלאומי לשירות נאמן (2002)  צלב מסדר ההצטיינות של הרפובליקה הפדרלית של גרמניה (2011) 
 פרופיל ב-IMDb
 
ראדו ברתולומאו גבראה (ברומנית: Radu Bartholomeu Gabrea; ‏20 ביוני 1937 - 9 בפברואר 2017) היה במאי קולנוע ותיאטרון ותסריטאי רומני ממוצא גרמני שפעל תקופה מסוימת בגרמניה.
חייו

גבראה, יליד בוקרשט נרשם בסיום לימודיו התיכוניים ללימודים באוניברסיטה הטכנית לבנייה בבוקרשט. בשנה השנייה ללימודיו הוזמן על ידי חבר ללימודים להשתתף בהפגנת תמיכה במרד ההונגרי - ההפגנה לא התקיימה, אך הוא נעצר ב-12 בנובמבר 1956 והורשע בבית דין צבאי ב-19 באפריל 1957 וזוכה בערעור ב-28 במאי באותה שנה ושב ללימודיו. הוא סיים את לימודיו והוסמך כמהנדס בניין, עבד כשנתיים בקרבת טרגו מורש ולאחר מכן שב לבוקרשט, שם נרשם ללימודים באוניברסיטה הלאומית לאמנות התיאטרון והקולנוע.
הסרט הראשון, שבוים על ידו, היה "קטן מדי עבור מלחמה כל כך גדולה", בשנת 1969, לפי תסריט של דומיטרו ראדו פופסקו. הסרט הוצג בפסטיבל לוקרנו וזכה בפרס. ב-1972 התחיל את הכנת הסרט "מעבר לחולות" (Dincolo de nisipuri) וסיים אותו ב-1973. ב-17 בפברואר 1973, יומיים לפני הקרנת הבכורה של הסרט, הוא נפסל על ידי הזוג צ'אושסקו. לאחר התדיינויות ממושכות עם הצנזורה וקיצוצים משמעותיים הוקרן הסרט ב-1974. בעקבות פרשה זו היגר גבראה למערב גרמניה, שם המשיך בפעילותו כבמאי ושב לביים ברומניה רק לאחר המהפכה הרומנית.
לאחר חזרתו לרומניה, עסק בסרטיו בנושאים היסטוריים "פחות ידועים, מוזנחים או שהיו מעוותים באופן שיטתי". אף על פי שלא היה יהודי, רבים מסרטיו עסקו ביהודי רומניה ובאירועים היסטוריים בעלי משמעות לאלו.
משפחה

ראדו גבראה הוא אחד משלושת בניהם של יוסיף גבראה, פרופסור אוניברסיטאי ומריה גבראה, מורה. הוא נישא בשנית לשחקנית ויקטוריה קוצ'יאש (Victoria Cociaș). לראדו בת בשם מריה-מגדלנה שוברט מנישואיו הראשונים.
סרטים שביים

1969 "קטן מדי עבור מלחמה כל כך גדולה" (Prea mic pentru un rãzboi atât de mare)
1970 "זיכרונות מבוקרשט" (Amintiri bucurestene)
1971 "המעקב" (Urmărirea) סדרת טלוויזיה
1974 "אוגוסט בלהבות" (Un august în flăcări)
1974 "מעבר לחולות" (Dincolo de nisipuri)
1982 "אל תירא יעקב!" (Fürchte dich nicht, Jakob! / Nu te teme, Iacob!) סיפורם של זוג יהודים בעלי בית מרזח במאה ה19 ברומניה.
1984 "על אדם וחווה" (Ein Mann wie EVA / Un bărbat ca Eva)
1988 "האבסורד באהבה" (Ein Unding der Liebe / Absurditatea iubirii)
1989 "הסוד של קבר הקרח" (The Secret of the Ice Cave)
1991 "נסיעה ללא יעד" (Ins Blaue / Călătorie la întâmplare)
1993 "רוזנמיל" (Rosenemil)
1994 "ועידת פסגה" (Conferinţă la nivel înalt)
2001 "סטרומה" (Struma) על פרשת הטבעתה של הספינה "סטרומה" ומותם של מאות צעירים יהודים ב-1941.
2002 "נורו" (Noro)
2004 "מורשתו של גולדפדן" (Moştenirea lui Goldfaden)
Itzik Manger) 2005) - איציק מנגר
2006 "רומניה, רומניה" (Rumenye, Rumenye)
2008 "רומניה! רומניה! II"‏ (Romania! Romania! II)
2008 "התרנגול כרות הראש" (Der geköpfte Hahn / Cocoşul decapitat) נער רומני ממוצא גרמני המצטרף לנוער ההיטלראי וסיפור אהבתו לנערה יהודיה .
2008 "בחיפוש אחר שוורץ" (Căutându-l pe Schwartz)
2009 "קונצרטים בכנסייה השחורה" (Concerte la Biserica Neagră)
2009 "הנסיעה של גרובר" (Călătoria lui Gruber)
2010 "וחלף כמו הרוח..." ( Barașeum. Barașeum... Şi s-au dus ca vântul)
2010 "כפפות אדומות" (Mănuşi Roşii)
2011 "שני עולמות במוזיקה" (Două lumi în muzică)
2012 "שלושה ימים לפני חג המולד" (Trei zile până la Crăciun) על סופם של בני הזוג צ'אושסקו
2012 "יהודים למכירה" (Evrei de vânzare) על פדיון יהודי רומניה
2012 "גיבורים לא נודעים" (Eroi Necunoscuti) - סרט שהיה בתכנון
2013 "סיפור אהבה, לינדנפלד" (O poveste de dragoste, Lindenfeld)
2013 "הרפתקאותיו של רופא שיניים ברלינאי" (Aventurile unui dentist berlinez) - סרט שהיה בתכנון
2016 "הקיסרית האדומה - חייה והרפתקאותיה של אנה פאוקר" (Împărăteasa roșie. Viața și aventurile Anei Pauker)
קית' קפלן

קית' קפלן (באנגלית: Keith Kaplan) הוא שחיין יהודי-אמריקאי בעבר. אלוף המכביה (שלוש-עשרה 1989).
ביוגרפיה

קפלן נולד וגדל במנלפן, ניו ג'רזי. הוא התאמן בקבוצת השחייה של ימק"א. הוא למד באוניברסיטת הרווארד. הוא קבע שיא אוניברסיטת הרווארד במשחים ל-50 יארד חופשי ול-100 יארד חופשי.
בתחרויות השחייה של המכביה ה-13 שנערכו בשנת 1989, זכה קפלן ב-3 מדליות זהב, במשחה ל-50 מטר חופשי בשיא יסוד חדש של 23.85 שניות, לפני רזיאל רימר מישראל (23.94 שניות) ואנדרו גלר מארצות הברית (23.97 שניות), במשחה ל-100 מטר חופשי בתוצאה של 52.57 שניות, לפני אנדרו גלר (52.62 שניות) וריק ארונברג מארצות הברית (52.82 שניות) ובמשחה שליחים 4x100 מטר חופשי בשיא מכביה חדש של 3:28.27 דקות, לפני ישראל (3:31.05 דקות) וקנדה (3:42.64 דקות).
קפלן התאמן בשחייה בקבוצת מערב הוליווד - "WH2O" ושימש כאחד מהמנהלים שלה.
במשחקים הגאים שנערכו באמסטרדם, הולנד בשנת 1998 הוא זכה ב-4 מדליות, 3 זהב ו-1 כסף, במשחה ל-50 מטר חופשי בשיא משחקים חדש לגיל 30–34 של 24.20 שניות, במשחה ל-100 מטר חופשי בשיא משחקים חדש לגיל 30–34 של 53.96 שניות ובמשחה ל-50 מטר פרפר בשיא משחקים חדש לגיל 30–34 של 26.38 שניות. מדליית כסף במשחה ל-100 מטר פרפר.
הערות שוליים

↑  WH2O TEAM NEWS
↑  Gay Games V Results – Swimming
↑  Gay Games - Meet Results, SwimmingWorld
ראדו גינסארי

ראדו גינסארי (ברומנית: Radu Gînsari; נולד ב-10 בדצמבר 1991) הוא כדורגלן מולדובי המשחק בעמדות הקשר ההתקפי והחלוץ במילסאמי אורחיי.
קריירה

גינסארי התחיל את הקריירה שלו במחלקת הנוער של בויוצאני קישינב בה שיחק עד גיל 16, אז עבר לאקדמיה קישינב. בינואר 2013 יצא לחתום ברובין קאזאן מליגת העל הרוסית, אך בסופו של דבר לא חתם בקבוצה. בקיץ 2013 התאמן באולהננסה מליגת העל הפורטוגלית, אך נפצע ושוחרר מהקבוצה.
בהמשך הקיץ חתם בזימברו קישינב. בעונתו הראשונה בקבוצה הבקיע 6 שערים וזכה עמה בגביע.
ב-16 ביוני 2014 חתם בשריף טירספול.
ב-2 ביולי 2017 גינסארי חתם בהפועל חיפה. ב-4 בדצמבר 2017 הבקיע את שער הבכורה שלו בקבוצה בניצחון 0–1 בדרבי נגד מכבי חיפה בסיום אותה העונה זכה עם הקבוצה בגביע המדינה, לאחר שפתח במשחק הגמר ושיחק 120 דקות בניצחון 1–3 על בית"ר ירושלים בהארכה.
ב-28 ביוני 2019 חתם בקריליה סובייטוב סמרה מליגת העל הרוסית.
ב-6 בפברואר 2020 הושאל לעירוני קריית שמונה עד לתום העונה.
ב-26 בפברואר 2021, גינסארי חזר למולדובה וחתם במילסאמי אורחיי.
ב-29 באוגוסט 2021, הצטרף לסקודה קסנתי.
בקיץ 2022 דינסארי חזר למילסאמי אורחיי.
קריירה > קריירת נבחרת

גינסארי ערך את הופעת הבכורה שלו בנבחרת מולדובה בהפסד 0–4 למולדובה. ב-3 ביוני 2016 גינסארי הבקיע את שער הבכורה שלו בנבחרת בהפסד 1–2 לשווייץ.
תארים

הגביע המולדובי: 2013/2014
ליגת העל המולדובית: 2015/2016, 2016/2017
גביע המדינה: 2017/2018
אלוף האלופים: 2018/2019
חלוץ העונה בליגת העל המולדובית: 2013/2014
הערות שוליים

↑  דורון בן דור, ‏רסמוס סיוסטט וראדו גינסארי חתמו בהפועל חיפה, באתר ONE‏, 2 ביולי 2017
↑  יגאל גולדשטיין, ‏גינסארי עזב: "אהפוך לאוהד של הפועל חיפה", באתר ערוץ הספורט, 28 ביוני 2019
↑  יגאל גולדשטיין, ‏מצאה רכש: ראדו גינסארי חתם בקריית שמונה, באתר ערוץ הספורט, 6 בפברואר 2020
קית' רוולי

קית' כריסטופר רוולי (באנגלית: Keith Christopher Rowley; נולד ב-24 באוקטובר 1949) הוא פוליטיקאי אשר מכהן מאז ספטמבר 2015 כראש ממשלת טרינידד וטובגו. בשנים 2010–2015 הנהיג רוולי את האופוזיציה במדינה. הוא מכהן בבית הנבחרים מאז שנת 1987.
ביוגרפיה

בעבר כיהן כשר החקלאות, המקרקעין והים (בפרלמנט הרביעי), שר התכנון והפיתוח ושר השיכון (בפרלמנט השמיני) ושר המסחר והתעשייה (בפרלמנט התשיעי).
בנוסף על העיסוק הפוליטי, רוולי הוא ד"ר לגאולוגיה ומתמחה בגאוכימיה. למד באוניברסיטת איי הודו המערבית, שם סיים תואר ראשון בגאולוגיה (הצטיינות מדרגה ראשונה), ובגאוגרפיה (הצטיינות מדרגה ראשונה). את התואר השני בסטרטיגרפיה וולקנית רכש באוניברסיטת UWI, סנט אוגוסטין. כמדען מחקר מילא תפקידים של עמית מחקר ואחר כך ראש היחידה למחקר סייסמי באוניברסיטת הודו המערבית, סנט אוגוסטין. הוא היה גם המנהל הכללי של חברת המחצבות הלאומיות שבבעלות המדינה. בבחירות שנערכו בשנת 2020 מפלגתו זכתה ב-52% מהקולות.
רוולי הוא אב לארבעה ילדים- שני בנים ושתי בנות.
הערות שוליים

↑  The Prime Minister, Office of the Prime Minister Republic of Trinidad and Tobago
| --- | --- |
בקרת זהויות :  LCCN: no2020109956  VIAF: 4356160122846840630008   WorldCat (עם VIAF): 4356160122846840630008 
ערך זה הוא קצרמרבנושא אישים. אתם מוזמנים לתרום לוויקיפדיה ו.
קלמן כ"ץ

| --- | --- |

 לידה:  10 במרץ 1937 תל אביב, פלשתינה (א"י)
 פטירה:  7 בספטמבר 2014 (בגיל 77) תל אביב-יפו, ישראל
 תקופת הפעילות:  1963–2014 (כ־51 שנים)
 תחום יצירה:  אדריכלות
 יצירות ידועות:  דרום הקריה – שרונה, תל אביב
 .http://katz-arch.com
קלמן כ"ץ (10 במרץ 1937 – 7 בספטמבר 2014) היה אדריכל ומתכנן ערים ישראלי.
חייו

קלמן כ"ץ נולד, חי ועבד בתל אביב. בנעוריו היה חבר ומדריך בתנועת הנוער העובד. לאחר מכן התגייס לנח"ל המוצנח והיה ממקימי קיבוץ אור הנר שבנגב. כ״ץ סיים לימודי תואר ראשון ושני בפקולטה לארכיטקטורה ובינוי ערים בטכניון בחיפה ואף לימד שם מספר שנים.
את דרכו כאדריכל החל במשרדו של אריה שרון ולאחר מכן במשרדו של נחום זולוטוב. במהלך קריירה מקצועית בת למעלה מחמישים שנה תכנן מאות פרויקטים ועסק בתחומי תכנון מגוונים בהם בינוי ערים, מבני ציבור, מבני מגורים, מבני משרדים, שימור מבנים ואתרים ועיצוב עירוני. במשך השנים שימש בתפקידים ציבוריים שונים בהם יו"ר איגוד האדריכלים במחוז תל אביב, חבר בוועדה הארכיטקטונית של עיריית תל אביב וחבר במועצה לארץ ישראל יפה.
היה נשוי לד"ר קציעה כ"ץ, סופרת, בלשנית וחברת האקדמיה ללשון העברית, ואב לארבעה.
עבודתו

קלמן כ"ץ זכה במספר תחרויות תכנון. הבולטת בהן הייתה תחרות לתכנון מחדש של אזור דרום הקריה בת"א. הרעיון לשמר כ-40 דונם משטחה של המושבה שרונה - תחילה כפארק אורבני בלב המע"ר המתוכנן ובהמשך בשילוב עם שימור חלק ממבני המושבה - עמד בבסיס הצעתו של כ"ץ. הצעה זו זיכתה אותו בפרס ראשון בתחרות אדריכלית שנערכה ב-1980 ואשר תוצאותיה הבנויות קורמות עור וגידים בימים אלה.